cyanic-selkie/wikianc huggingface dataset:
MotoGP-kausi 2015
MotoGP-kausi 2015 oli historian 67. ratamoottoripyöräilyn MM-sarjan kausi. Osakilpailuja ajettiin 18 kappaletta 3 eri luokassa. MotoGP luokassa Marc Márquez lähti kauteen hallitsevana mestarina, kuten myös Esteve Rabat Moto2 luokassa.
Harry Merkel
Harry Merkel (10. tammikuuta 1918 – 11. helmikuuta 1995) oli saksalainen Formula 1 -kuljettaja.
Formula 1
Merkel osallistui vuoden 1952 Saksan GP:hen jakaen autonsa Willi Krakaun kanssa. Hän ei saanut aikaa aika-ajoissa, joten hän karsiutui eikä päässyt starttaamaan kilpailuun. Hän osallistui myös sarjan ulkopuolisiin kilpailuihin.
Triviaa
Merkel kieltäytyi ostamasta Saksan GP:ssä ajamaansa autoa. Auton ostanut henkilö ajoi sillä kolarin heti ensimmäisellä kerralla. Merkel harrasti myös muita urheilulajeja kuin autourheilua, mm. kuulantyöntöä mestaruustasolla.
.BAT
.BAT on tiedostopääte MS-DOS:in komentojonoille. Nämä komentojonot voivat sisältää MS-DOS:in komentotulkin (Command.com), käskyjä, joista osa on ainoastaan komentojonotiedostoja varten. Komentojonot toimivat myös Windowsissa komentorivin kautta, ja Mac OS:ssa ja Linuxissa DOSBoxin kautta. Komentojonotiedostoilla voi suorittaa peruslaskutoimituksia mutta ei liukulukuja. Myös esimerkiksi ohjelmia voi avata komentojonotiedostojen kautta esim. calc avaa laskimen.
Rakenne
.BAT-tiedostojen rakenne on hyvin yksinkertainen. Komennot kirjoitetaan rivi kerrallaan, erotettuna rivivaihtomerkillä 0x13 tai 0x13+0x10.
Esimerkkiohjelma
Yllä oleva ohjelma antaa näytöllä seuraavanlaisen tuloksen: C:\>echo Ensimmäinen rivi Ensimmäinen rivi
C:\>echo Toinen rivi Toinen rivi
C:\>echo Kolmas rivi Kolmas rivi Echo-käskyä käytetään tekstirivien tulostamiseen. Tyhjä rivi tulostetaan lisäämällä komennon loppuun piste (echo.). Komentokaiutuksen tilan saa selville kirjoittamalla <tt>echo</tt> ilman parametrejä. Tulosteena on suomenkielisessä MS-DOS:issa <tt>ECHO on ON</tt> tai <tt>ECHO on OFF</tt>.
Komentokaiutus
Kuten edellisessä kappaleessa olevasta esimerkkiohjelmasta huomaa, komentokaiutus on oletuksellisesti päällä, eli jokainen komento näytetään ennen sen suorittamista. Jos komennon eteen kirjoitetaan @-merkki, sitä ei kaiuteta: Ohjelman antama tulos: Ensimmäinen rivi Toinen rivi Kolmas rivi Komentokaiutuksen voi asettaa pois päältä komennolla echo off.
Ehtorakenteet
Komentojonoissa ei ole varsinaisia ehtorakenteita, sillä ehtorakenteessa voi olla vain yksi käsky kerrallaan. Tämä käsky on if, ja sille on kolme erilaista käyttötarkoitusta: Merkkijonojen vertailussa on huomattava, että kumpikaan merkkijono ei saa olla tyhjä. Errorlevel tarkoittaa edellisen ohjelman palauttamaa virhekoodia. Not muuttaa vertailun käänteiseksi.
Hyppykäskyt
Komentojonoissa käytettävä hyppykäsky on goto. Sen syntaksi on <tt>goto nimi</tt>. Nimiöt määritellään koodilla <tt>:nimi</tt>. Esimerkki: Ohjelma toistaa lausetta "Hello World!" loputtomiin. Ohjelmasta voi poistua kesken näppäinyhdistelmällä Ctrl+C.
Vinkki
Monen käskyn ehtorakenteita voi luoda hyppykäskyjen avulla:
Parametrit
Komentojonoja kutsuttaessa niille voidaan välittää parametrejä. Niihin viitataan ohjelmassa kirjainyhdistelmällä <tt>%parametrinnumero</tt>, eli ensimmäinen parametri on %1, toinen %2 jne. Parametrejä voi olla korkeintaan yhdeksän, ja esimerkiksi yhdistelmä <tt>%10</tt> tarkoittaa ensimmäistä parametriä, jonka jälkeen tulee nolla.
Kysymykset
Choice -käskyä käytetään kysymyksen esittämiseen käyttäjälle. Vastaus palautetaan errorlevel -muuttujaan. Komennon syntaksi on seuraava: eli esimerkiksi: Käyttäjä valitsee vastauksen painamalla sille määrättyä kirjainta. Errorlevel määräytyy siten, että ensimmäinen vaihtoehto on 1, toinen 2 jne.
Choice-käskylle on muitakin parametrejä, ja ne saa selville kirjoittamalla komentoriviin <tt>choice /?</tt>. Windows Vistan choicen syntaksi poikkeaa hieman vanhasta syntaksista:
Muuttujat
Komentojonot osaavat käsitellä DOS:in ja Windowsin ympäristömuuttujia, joihin viitataan kirjoittamalla <tt>%muuttuja%</tt>. Muuttujat voidaan asettaa komennolla set seuraavasti:
Tiedostoihin kirjoitus
Tiedostoja voidaan uudelleenkirjoittaa ohjaamalla käskyjen syötteet niihin. Esimerkki: Kirjoittaa "Heippa!" tiedostoon tiedosto.txt.
Myös kommentojen tulosten ja virheet voidaan suunnata tiedostoihin
Näytön tyhjennys
Cls-käsky tyhjentää tiedoston tekstin, mikäli se on mahdollista.
Näppäimen odotus
Pause-käsky odottaa, kunnes painetaan jotakin näppäintä, ja tulostaa tekstin "Jatka painamalla mitä tahansa näppäintä. . .".
>NUL
Jos käskyn loppuun lisää <tt>>NUL</tt>, sen tulosteet eivät näy. Tästä on hyötyä erityisesti pause-käskyn kanssa ja joskus myös choicen.
Vinkki:
Jos tekee ohjelman .bat-muotoon, ja siinä tarvitaan Pause-käskyä, tämä kannattaa tehdä Pause-käskyn loppuun.
For
For-käsky käy läpi tiedostoja ja suorittaa niille halutun komennon. Sen syntaksi on seuraava: <tt>for %%muuttuja in (tiedostojoukko) do käsky</tt>. Seuraava käsky tulostaa kaikkien nykyisen hakemiston tiedostojen nimet: Uusien Windowsien komentoriveissä for-käskylle on muitakin käyttötarkoituksia. Ne saa selville kirjoittamalla komentoriviin <tt>for /?</tt>.
Shift
Shift-käsky siirtää parametrejä yhden pykälän vasemmalle. Eli parametri, jonka numero oli ennen käskyä 2, onkin nyt parametri numero 1.
Kommentit
Koodia voi kommentoida rem-"käskyllä" seuraavasti:
Lunta
Lunta oli orimattilais-myrskyläläinen rockyhtye, joka julkaisi LP:n Pieninä palasina vuonna 1987. Yhtyeen alkuperäisessä kokoonpanossa soittivat rumpali "Pantse" Dahlsten, kitaristi Mikki Boo, kitaristi Matti Luhtala sekä laulaja/kitaristi Sakke Korhonen. Ensilevyn jälkeen rumpaliksi vaihtui Pietu Suni ja bassoa kiinnitettiin soittamaan Jesu Hämäläinen. Yhtye hajosi vuonna 1988.
Diskografia
Pieninä palasina Lighthouse LHLP 106, kesto 40 min 5 s
Filipp Gorelenko
pienoiskuva|Filipp Gorelenko Filipp Danilovitš Gorelenko (, 14. marraskuuta 1888 – 1956) oli neuvostoliittolainen komentaja, joka otti osaa talvisotaan.
Gorelenko liittyi punakaartiin vuonna 1917 ja toimi siinä sissiosaston komentajana. Vuonna 1918 hän liittyi puna-armeijaan. Hän valmistui sota-akatemiasta 1934.
Gorelenko toimi talvisodassa 50. jalkaväkiarmeijakunnan komentajana, jonka johtoon hänet oli valittu elokuussa 1939.Talvisodassa Gorelenkon divisioona pääsi Mannerheim-linjalla läpimurtoon helmikuussa 1940. Tästä hyvästä Gorelenko palkittiin Neuvostoliiton sankarinarvolla.
Talvisodan jälkeen Gorelenko toimi Leningradin sotilaspiirin komentajan sijaisena ja tammikuussa 1941 Neuvostoliiton 7. armeijan komentajana, jossa tehtävässä hän oli suuren isänmaallisen sodan syttyessä Suomen vastaisella rintamalla. Gorelenko sai kenraaliluutnantin arvon 4. kesäkuuta 1940, kun kenraaliarvot otettiin käyttöön puna-armeijassa.
Seututie 476
thumb|[[Kermankoski|Kermankosken ylittävä silta seututiellä 476]] Seututie 476 johtaa Pohjoislahdesta Heinäveden kirkonkylän kautta Liperin Ylämyllylle. Tie yhtyy valtatiehen 23 Heinäveden Pohjoislahdessa ja valtateihin 9 ja 23 Ylämyllyllä. Tolosenmäen ja Käsämän välisen seututien 482 kanssa se risteää Liperin kirkonkylässä.
Maatuminen
Maatuminen tarkoittaa maan eloperäisessä kerroksessa kasvimassaa muuttavia biologisia, kemiallisia ja fysikaalisia tekijöitä. Hajoamisen aiheuttavat maassa elävät mikrobit ja sienet, jotka hajottavat aineen rakenteen ja synnyttävät siitä humusta. Maatumista käytetään hyväksi esimerkiksi komposteissa.
Mega Man X Collection
Mega Man X Collection on Capcomin Pohjois-Amerikassa PlayStation 2:lle ja Nintendo GameCubelle 10. tammikuuta 2006 julkaisema Mega Man X-pelikokoelma.
Kokoelma sisältää seuraavat pelit:
Kokoelman kaksi ensimmäistä peliä ovat SNES-versioita ja loput 4 (ja Mega Man Battle & Chase) PlayStation-versioita.
Erot alkuperäisiin versioihin
ロックマンシリーズ
Ivan Habarov
Ivan Nikititš Habarov (12. marraskuuta 1888 Rjazan – 1960) oli neuvostoliittolainen divisioonankomentaja, joka osallistui talvisotaan Neuvostoliiton 8. armeijan komentajana.
Ennen talvisotaa
Habarov aloitti sotilasuransa puna-armeijassa vuonna 1919. Tuolloin hän toimi Itäisellä rintamalla pataljoonan komentajana. Itäisellä rintamalla hän vastasi Novgorodin joukoista.
Talvisota
Talvisodan alettua 30. marraskuuta 1939 Habarov toimi alkuun 8. armeijan komentajana. Stavka syrjäytti hänet tehtävästä kuitenkin jo 13. joulukuuta heikosti sujuneiden sotatoimien takia. Hänen tilalleen tuli Grigori Štern. Habarov toimi talvisodan loppuun saakka hallintovirastossa, joka vastasi Laatokan pohjoispuolella taistelleiden joukkojen (8. armeija, 9. armeija ja 14. armeija) huollosta ja joukkojen kuljetuksista.
Talvisodan jälkeen
Talvisodan jälkeen Habarov määrättiin Uralin sotilaspiirin sotakoulujen johtajaksi vuonna 1941. Joulukuussa 1943 hän siirtyi 2. iskuarmeijan komentajan sijaiseksi, jona hän toimi vuoteen 1945 saakka. Sotien jälkeen Habarov toimi eri sotilaspiireissä komentajan sijaisena. Hän erosi vakinaisesta palveluksesta terveydellisistä syistä 26. toukokuuta 1950 ja kuoli vuonna 1960.
Kristiina Rokaševitš
Kristiina Rokaševitš (s. 20. joulukuuta 1990) on virolainen pianisti ja cembalisti.
Rokaševitš aloitti pianonsoiton opintonsa 7-vuotiaana Ell Saviaukin johdolla. Myöhemmin hän opiskeli Marko Martinin ja Ivari Iljan johdolla. Hän on opiskellut myös Guildhall School of Music and Dramassa Joan Havillin johdolla. Cembalonsoitossa hän on saanut opetusta Kristiina Arelta, Imbi Tarumilta ja Lontoossa James Johnstonelta. Rokaševitš on osallistunut Peter Donohoen, Steven Osbornen, Angela Hewittin, Dominique Merletin ja Richard Gooden pitämille mestarikursseille. Vuosina 2011 ja 2012 hän pääsi stipendillä Tel-Hain kansainvälisille pianomestarikursseille Israeliin, jossa työskenteli Alon Goldsteinin, Emanuel Krasovskyn, Dmitri Baškirovin, Vladimir Troppin ja Ronan O'Horan kanssa.
Rokaševitš on saanut useita kansainvälisiä palkintoja ja tunnustuksia. Vuonna 2014 hän eteni finalistiksi Virolaisten pianistien kilpailussa, jossa esitti Ludwig van Beethovenin viidennen pianokonserton Mihhail Gertsin johtaman Viron kansallisen sinfoniaorkesterin kanssa. Saman vuoden heinäkuussa hän voitti ensipalkinnon Birminghamin kansainvälisessä pianokilpailussa. Keväällä 2016 Rokaševitš osallistui Klassikatähed-ohjelmaan, jossa eteni finaaliin ja sai Viron kansallisen sinfoniaorkesterin erikoispalkinnon.
Viron kansallisen sinfoniaorkesterin lisäksi Rokaševitš on esiintynyt solistina Tallinnan kamariorkesterin, Viron musiikki- ja teatteriakatemian sinfoniaorkesterin sekä Pärnun kaupunginorkesterin kanssa. Hän on päässyt esiintymään Bloomsburyn festivaalille, Barbican Centreen ja Wigmore Study Daysin yhteydessä Wigmore Halliin.
Take Me Out
Take Me Out voi tarkoittaa seuraavia asioita:
Erich Rutemöller
Erich Rutemöller (s. 8. helmikuuta 1945) on saksalainen jalkapallovalmentaja ja entinen pelaaja. Hän toimii Fortuna Düsseldorfin johtotehtävissä.
Ura pelaajana
Rutemöller aloitti pelaajauransa SC Borussia Rheinessä 16-vuotiaana lukiolaisena. Hän kirjoitti ylioppilaaksi vuonna 1965 ja jatkoi pelaajauraansa Borussiassa. Vuonna 1968 hän siirtyi SSV Göttingeniin, josta kaksi vuotta myöhemmin 1. FC Kölniin. Hän pelasi Kilipukeissa kolme kautta ja oli mukana seuran sijoittuessa toiseksi Bundesliigassa kaudella 1972/73. Hän siirtyi kauden jälkeen Yhdysvaltoihin, jossa opiskeli Floridan kansainvälisessä yliopistossa ja pelasi myös yliopiston joukkueessa.
Ura valmentajana
Rutemöller palasi Saksaan 1975 ja liittyi 1. FC Kölnin organisaatioon valmennustehtäviin. Hän toimi vuosikymmenen loppuun saakka Kilipukkien alle 19-vuotiaiden joukkueen päävalmentajana. Hän siirtyi 1980 Kölnin reservijoukkueen peräsimeen ja luotsasi joukkueensa Amatör Oberliga Nordrheinin mestariksi 1981.
Rutemöller jätti Kölnin 1985 siirtyen Bonner SC:n päävalmentajaksi. Seura pelasi hänen johdollaan keskinkertaisesti Oberliga Nordrheinissa. Kesäkuun lopussa 1990 hän palasi Kölniin, tällä kertaa edustusjoukkueen päävalmentajaksi. Rutemöller johdatti Kölnin Saksan cupin finaaliin keväällä 1991. Huonosti alkanut kausi 1991/92 maksoi kuitenkin Rutemöllerille työpaikan ja hän sai potkut elokuussa.
Vuonna 1994 Rutemöller siirtyi Saksan jalkapallomaajoukkueen valmennustiimiin. Hän toimi apulaisvalmentajan tehtävissä kymmenen vuoden ajan Berti Vogtsin, Erich Ribbeckin ja Rudi Völlerin aikakausina. Vuonna 2000 hänestä tuli myös Saksan jalkapalloliiton valmennuksen koordinaattorina ja 2003–2005 alle 20-vuotiaiden maajoukkuevalmentajana. Hän jätti tehtävänsä valmennuskoordinaattorina vuoden 2007 lopussa.
Joulukuussa 2008 Rutemöller siirtyi Iranin maajoukkueen apulaisvalmentajaksi. Päävalmentaja Ali Daein saatua potkut maaliskuussa 2009 tuli Rutemölleristä väliaikaisesti maajoukkueen päävalmentaja. Toukokuussa 2009 hän siirtyi iranilaisen liigaseura Esteghlalin apulaisvalmentajaksi.
Huhtikuussa 2014 Rutemölleristä tuli Afganistanin jalkapallomaajoukkueen päävalmentaja. Helmikuussa 2015 hän sai tehdä tilaa Slaven Skeledzicille.
Kesäkuussa 2016 Rutemöller nimettiin Fortuna Düsseldorfin johtokunnan kunniajäseneksi. Hänen toimenkuvanaan Fortunan johdossa on vastata seuratoiminnan yleisestä koordinoinnista.
Alaska Highway (elokuva)
Alaska Highway on Aleksi Salmenperän vuonna 2013 valmistunut dokumenttielokuva. Se on roadmovie jossain muualla olemisen unelmasta.
Elokuva
Elokuvan pääosassa on helsinkiläinen Hese Tolonen, joka elää vailla vakinaista osoitetta. Pakkanen, lumi ja irtonainen elämäntapa eivät sovi hyvin yhteen, ja Hese on tullut siihen tulokseen, että hänen elämäntyylilleen paras sijainti olisi Vancouverinsaari Kanadan länsirannikolla. Hän haluaa halvan asunnon, jossa olisi pyörät alla. Tähän tarkoitukseen hän löytää Alaskan Wasillasta romuttamolta 63-vuotiaan GMC-rekanraadon, jota on viimeksi ajettu 40 vuotta aiemmin. Se maksaa 700 dollaria. Sen päälle hän sijoittaa Airstream-asuntovaunun, josta tulee auton asuintilat. Sovitteen avulla se saadaan kiinnitettyä rekan runkoon.
Rekan kunnostamisessa ja rakentamisessa auttavat Hesen vanha ystävä Jon Ayres ja rekkamekaanikko Rhys Palmer. Jonilla on kolme viikkoa vapaata töistä, Rhys on luvannut palata kotiin kahden viikon päästä. Hesen aikataulu on avoin. Wasillan romuttamon omistaja Bennett Durgeloh ja hänen vaimonsa Rhonda antavat miesten tehdä työtä romuttamolla.
Kun liikkeelle päästään, rekalla voi ajaa 60–70 km/h vauhtia. Jos ajetaan lujempaa, rekka alkaa täristä ja huojua. Matkalla kuitenkin kokeillaan, kuinka lujaa rekalla pääsee. Sen seurauksena ohjaamoon pölähtää savua, ja on pakko pitää tauko. Hese kaataa väärää öljyä moottoriin, mutta Rhys saa sen kuitenkin käyntiin. Kanadan puolella huoltoasemalla seisottaessa rekasta kuuluu pamaus, ja lieskat lyövät moottorista ja savupilvi työntyy ilmoille. Rekka kuitenkin korjataan, ja matka jatkuu.
Elokuva on kuvattu vuonna 2011.
Vastaanotto
Savon Sanomien Olli-Matti Oinonen luonnehti elokuvaa raikkaan ilmavaksi hyvän mielen road movieksi: ”Alaska Highway on autonrassaamista, matkaamista ja kauniita maisemia, mutta silti ohjaaja Salmenperä on saanut siihen taianomaisen jännitteen, jossa katsoja jännittää yhdessä Tolosen kanssa, selviytyykö autovanhus uudesta tehtävästään. [– –] Henri Blombergin ansiokkaan kauniin kuvauksen ja Ville Anselmi Tantun säveltämän musiikin ansiosta elokuvassa leijuu suuri vapauden tunnelma. Tuulen vire tuntuu jopa katsojan kasvoilla. Vapaudesta ja matkan teosta tuntuu myös nauttivan Rhys Palmerin mukana matkaava koira.”
Suomen Kuvalehden Kalle Kinnunen vertasi elokuvaa Andrei Tarkovskin Andrei Rubljoviin ja sen kuuluisaan kellonvaltantaepisodiin. Tunnelma on harras, mutta painostavakin: tämän on pakko onnistua. [– –] Alaska Highway yllättää tekemällä kiinnostavaa siitä, että näennäisesti mitään merkittävää ei tapahdu. Hesen harhailijaluonteellekaan ei sanella psykologisia selityksiä. Elokuvassa on vain yksi ainoa kertojanäänen pätkä, ja kun se paljastaa Hesen henkilöhistoriaa, asiat tuntuvat loksahtavan paikoilleen niin kuin pitikin. Lopussa teksti toteaa, että me emme tee matkaa, vaan matka tekee meidät. Se on jo turhaa. Asia tuli selväksi. Tämä matka jättää iloisen jälkilämmön.”
Elokuvalehti Varietyn John Anderson kirjoitti elokuvan olevan kuin Tšehovia romuttamolla: ”Maisemien komeus ei yllätä, ja Hena Blombergin kuvaus on ensiluokkaista. Vähemmän ilmiselvää ja kriittisempää on elokuvassa tunne rakentamisesta — siitä kuinka Salmenperä kuvaa Tolosen eri toimia ja rekan rakentumista, saaden aikaan tuntee sujuvuudesta, liikkeestä ja yksinäisyydestä. [– –] Kun Palmerin ja Ayresin on määrä palata siviilielämäänsä (he olivat tulleet mukaan vain tietyksi aikaa), Tolonen jää omilleen, ja sen tunteen elokuva välittää. Miten Salmenperä tämän koreografian hoitaa, on yksi tämän elokuvan ilahduttavia kohtia. [– –] Tuotanto on ensiluokkaista, mukaan lukien musiikki, paitsi kenties silloin, kun Tolonen laulaa.”
Hese Tolonen
Heikki "Hese" Tolonen (1967–2020) oli koulutukseltaan teollinen muotoilija, valmistunut vuonna 2000 taiteen maisteriksi Taideteollisesta korkeakoulusta. Lopputyökseen hän teki veistoksen, joka oli myös toimiva moottoripyörä, varustettuna maastoauton moottorilla. Hänelle oli alusta pitäen selvää, että pyörä esitettäisiin taidekontekstissa. ”Olen enemmän friikki taiteilija kuin muotoilija”, hän totesi.
Hese tutustui elokuvan yhteen päähenkilöön Jon Ayresiin vuonna 1997, kun he molemmat opiskelivat Taikissa. Ayres opiskeli siellä lasinpuhallusta. Myöhemmin Hese vieraili Ayresin luona Kanadan Torontossa, jossa he työskentelivät yhdessä useissa ateljeissa. Kun Ayres muutti Vancouverinsaarelle, Hese vieraili siellä hänen luonaan vuonna 2008. Silloin he lupasivat suorittaa ”yhden kunnon road tripin, ennen kuin tulisivat liian vanhoiksi sitä varten”. Ajatus oli ajella Kaliforniassa, mutta suunnitelmat muuttuivat Hesen löydettyä kuorma-auton Alaskan Wasillasta. Palmer tuli mukaan projektiin Ayresin kautta; hän oli joukon mekaanisesti orientoitunut jäsen.
Hesen intohimoja olivat moottoripyörät, autot ja bussit ja niiden rakentelu. Hän suunnitteli Taideteollisen korkeakoulun muotoilijaopiskelijoille SaunaBus-projektin, yhdistetyn sauna- ja esittelytilan vuoden 2003 Milanon huonekalumessuille. Tolonen oli myös Kotiteollisuus-yhtyeen pitkäaikainen keikkabussin kuljettaja.
Vuonna 1992 Hese oli perustamassa moottoripyörälehti Kopteria. Hänet löydettiin Alaska Highway -elokuvaan moottoripyöräharrastuksen kautta. Hän kuoli liikenneonnettomuuden seurauksena vuonna 2020. Hän oli liikkeellä moottoripyörällään ja pysähtyneenä liikennevaloihin Helsingin Konalassa Vihdintiellä, kun kovalla vauhdilla takaa tullut auto törmäsi häneen yrittäessään päästä läpi valoista, jotka olivat jo vaihtuneet punaisiksi. Hese kuoli muutama päivä myöhemmin sairaalassa. Hänelle järjestettiin 3.10.2020 muistoajo, johon osallistui 350 motoristia.
Otto Carlos Phol da Nóbrega
Otto Carlos Phol da Nóbrega (12. elokuuta 1931 Sorocaba – 8. heinäkuuta 2000 ) oli brasilialainen koripalloilija ja maailmanmestari.
Nóbrega voitti Brasilian miesten maajoukkueessa maailmanmestaruuden Chilessä 1959 ja pronssin Etelä-Amerikan-mestaruuskilpailuista.
Ariogalan kunta-alue
Ariogalan kunta-alue on yksi Raseiņin kunnallispiirin kunta-alueista. Siihen sisältyvät Butkiškėn, Didžiuliain,Gėluvan, Grajauskain, Milašaičiain, Paliepiain, Plikiain, Taurupysin ja Verėduvan kylät. Ariogalan kunta-alue sijaitsee Ariogalan kaupungin ympärillä.
Salmonellat
Salmonellat ovat suolistobakteereita, jotka voivat lisääntyä hapellisissa tai hapettomissa oloissa. Ne ovat gramnegatiivisia sauvabakteereita, jotka liikkuvat uintisiimojen avulla, mutta myös liikkumattomia mutantteja esiintyy. Salmonella-bakteerien suku on nimetty amerikkalaisen bakteriologin D. E. Salmonin mukaan.
Sammallampi (Kouvola)
Sammallampi on Kymenlaakson ja Etelä-Karjalan maakuntien sekä Kouvolan Valkealan ja Luumäen rajalla, Haukisaaressa sijaitseva lampi.
Salmonellat
Sukuun kuuluu kaksi lajia, joilla on yhteensä kuusi alalajia (S. enterica, S. salamae, S. arizonae, S. diarizonae, S. houtenae, S. indica). Salmonellat jaetaan edelleen eri serotyyppeihin solumembraanin O-antigeenien ja bakteerin uintisiimojen H-antigeenien perusteella. Salmonellan serotyyppejä tunnetaan noin 2 500. Serotyyppien sisällä salmonelloja jaotellaan edelleen eri fagityyppeihin ja biotyyppeihin. Fagityypitys perustuu salmonellakantojen erilaiseen herkkyyteen bakteriofageille. Biotyypitys perustuu kantojen erilaiseen kykyyn fermentoida sokereita.
Sammallampi (Kouvola)
Maantietoa
Lammen pinta-ala on 2,9 hehtaaria, se on 200 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 650 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Kortonjoen valuma-alueeseen (14.193) se kuuluu. Lammen vedenpinnan korkeus on 102,9 metriä mpy.
Salmonellat
Kasvuvaatimukset ja aineenvaihdunta
Salmonella-bakteerien ihanteellinen kasvulämpötila on ruumiinlämpö (37 °C), mutta salmonelloja kasvaa lämpötila-alueella 5–47 °C. Bakteeri pärjää sekä hyvin happamissa että emäksisissä olosuhteissa ja säilyy pitkään pakastetuissa ja kuivatuissa elintarvikkeissa. Salmonella on kuitenkin herkkä kuumennukselle ja tuhoutuu jo 70 °C:ssa.
Salmonella taudinaiheuttajana
Salmonella on yleinen eläinten kantama bakteeri, joka voi tartuttaa myös ihmisen. Se leviää eläinten ja ihmisten ulosteista ympäristöön. Etenkin tuotantoeläimiin bakteeri leviää ulosteilla saastuneen rehun ja juomaveden välityksellä. Salmonella tarttuu myös ihmisestä toiseen käsihygienian ollessa puutteellinen, jos se päätyy käsien kautta suoraan suuhun tai ruokaan.
Salmonellat voivat aiheuttaa joko suolisto- tai yleisinfektion. Yleisinfektioita, lavantautia ja pikkulavantautia, aiheuttavat S. enterican serotyypit S. typhi ja S. paratyphi. Näiden tapausten esiintyminen on kuitenkin Suomessa erittäin harvinaista. Muut salmonellat aiheuttavat kuumeista ripulia, salmonelloosia. Noin 80 % Suomessa esiintyneistä tartunnoista on peräisin ulkomaan matkoilta.
Potilas saattaa levittää tautia oireettomana jopa kuukausia, mistä syystä uudet pohjoismaiden ulkopuolella matkustaneet ravintolatyöntekijät usein testataan ennen työhönottoa ottamalla ulostenäyte. Jos työntekijällä todetaan salmonellatartunta, työntekijä joutuu seurantaan. Tauti voidaan hoitaa tarvittaessa mikrobilääkityksellä. Mikrobilääkitystä ei kuitenkaan suositella annettavaksi etenkään pahimman ripulivaiheen aikana, sillä tietyssä taudinvaiheessa annettuna sen on todettu jopa pitkittävän kantajuutta.
John F. Seitz
John Francis Seitz (23. heinäkuuta 1892 Chicago, Illinois – 27. helmikuuta 1979 Woodland Hills, Kalifornia) oli yhdysvaltalainen elokuvaaja ja keksijä. Seitz aloitti elokuva-alalla laboratorioapulaisena 1909 ja siirtyi kuvaajaksi 1916. Hän oli seitsemän kertaa Oscar-ehdokkaana parhaasta kuvauksesta. Seitz jäi eläkkeelle 1960, jonka jälkeen hän omistautui kuvaustekniikan kehittämiselle ja sai nimiinsä 18 alan patenttia.
Orlov (kaupunki)
thumb|125px|Orlovin vaakuna vuodelta 1781. Orlov on kaupunki Kirovin alueella Venäjällä. Se sijaitsee Vjatkan oikealla rannalla 77 kilometriä Kirovista länteen. Kaupunki on Orlovin piirin keskus. Asukkaita on 8 400 henkeä (vuonna 2005).
Paikkakunta mainitaan ensimmäisen kerran vuonna 1459. Vuonna 1780 siitä tuli kaupunki ja Vjatkan lääniin kuuluneen kihlakunnan keskus. Vuosina 1923–1992 kaupungin nimenä oli Halturin sen lähistöllä syntyneen vallankumouksellisen Stepan Halturinin muistoksi.
Eturistiside
thumb|Vasemman polven rakenteet takaapäin. Eturistiside on toinen polvinivelen nivelpussin sisäisistä ristisiteistä. Toinen on takaristiside. Näiden nivelsiteiden nimitys ristiside tulee siitä, että ne kulkevat ristiin nivelen sisällä. Eturistiside lähtee sääriluun pään nivelnastojen välisen alueen etuosasta ja kulkee ylös, taaksepäin ja lateraalisesti kiinnittyen reisiluun lateraalisen nivelnastan mediaalisen pinnan takaosaan. Ristisiteet ovat kireinä useimmissa polven asennoissa. Eturistisiteen tehtävä on estää sääriluun liian suuri etu-takasuuntainen liikkuminen reisiluun suhteen.
Eturistisiteen repeämä
Polven eturistisiteen repeämä on yleinen polven urheiluvamma. Varsinkin hyppylajien alastulo rasittaa eturistisidettä. Ainoastaan noin 30% repeämistä tapahtuu kontaktitilanteissa, vaan yleisemmin kyseessä on jalan vääntyminen kiertoliikkeessä. Naisilla vamma on jonkun verran yleisempi johtuen anatomisista eroista ja miehiä heikommasta lihasvoimasta. Hoitona käytetään leikkausta, jossa katkennut ristiside korvataan siirroksella, mutta myös konservatiivinen hoito on mahdollista etenkin vähemmän haastavaa liikuntaa harrastavilla.
Pedro Vicente Fonseca
Pedro Vicente Fonseca (s. 21. tammikuuta 1935 São Vicente) on brasilialainen kilpauransa päättänyt koripalloilija ja maailmanmestari.
Fonseca voitti Brasilian miesten maajoukkueessa maailmanmestaruuden Chilessä 1959, kaksi Pan-Amerikan kisojen pronssia ja pronssin Etelä-Amerikan-mestaruuskilpailuista.
Divock Origi
Divock Okoth Origi (s. 18. huhtikuuta 1995 Oostende, Belgia) on belgialainen jalkapalloilija, joka edustaa Italian Serie A:ssa pelaavaa AC Milania. Hän on pelipaikaltaan hyökkääjä.
Origi pelasi Ranskan Ligue 1:n Lillessä kaudella 2012–2013 kymmenen ottelua, joissa teki yhden maalin. Seuraavalla kaudella hän viimeisteli 30 ottelussa viisi maalia. Hän siirtyi Englannin Valioliigan Liverpooliin 12 miljoonan euron siirtosummalla kesällä 2014. Hän pelasi kauden 2014–2015 vielä lainalla Lillessä tehden 33 pääsarjaottelussa kahdeksan maalia. Mestarien liigassa hän pelasi kolme karsintaottelua ja Eurooppa-liigassa viisi ottelua, joissa teki yhden maalin.
Kaudella 2015–2016 Origi pelasi Liverpoolissa 16 valioliigaottelua, joissa teki viisi maalia. Hän kuului loppuottelun hävinneeseen Liverpoolin joukkueeseen sekä Englannin liigacupissa että Eurooppa-liigassa. Liigacupissa hän teki neljässä ottelussa kolme maalia, Eurooppa-liigassa 12 ottelussa kaksi maalia. Seuraavalla kaudella hän teki seitsemän maalia pelaamissaan 34 valioliigaottelussa. Kansallisissa cupeissa hän teki yhdeksässä ottelussa neljä maalia.
Origi vietti kauden 2017–2018 lainalla Saksan Bundesliigaa pelaavassa VfL Wolfsburgissa, jossa hän viimeisteli kuusi maalia pelaamissaan 34 ottelussa. Vuoden pituisen lainasopimuksen päätteeksi Origi siirtyi takaisin Liverpooliin kaudelle 2018–2019. Valioliigassa hän teki kolme maalia pelaamissaan 12 ottelussa. Mestarien liigassa hän pelasi kahdeksassa ottelussa, ja teki kaksi maalia välierien toisessa osaottelussa FC Barcelonaa vastaan ja 2−0-maalin voittoisassa loppuottelussa Tottenhamia vastaan.
Liverpoolin liigamestaruuteen päättyneellä kaudella 2019–2020 Origi pelasi 28 valioliigaottelussa, ja viimeisteli neljä maalia. Hän oli voittamassa myös UEFA Super Cupia ja seurajoukkueiden maailmanmestaruutta. Mestarien liigassa hän pelasi kuusi ottelua. Kaudella 2020–2021 hän pelasi Valioliigassa yhdeksän ja Mestarien liigassa neljä ottelua. Viimeisellä Liverpool-kaudellaan 2021–2022 hän pelasi Valioliigassa seitsemässä ottelussa yhteensä 126 minuuttia ja teki kolme maalia. Mestarien liigan seitsemässä ottelussa hän teki yhden maalin, muttei ollut kokoonpanossa tappiollisessa loppuottelussa. Hän tuli vaihdosta kentälle Liverpoolin voittamassa liigacupin finaalissa. Liverpoolin niin ikään voittamassa FA Cupissa hän pelasi vain viidennen kierroksen ottelussa.
Maajoukkueura
Origi pelasi Belgian alle 15-, 16-, 17-, 19- ja 21-vuotiaiden maajoukkueissa. Ensimmäisen A-maaottelunsa Belgian maajoukkueessa hän pelasi Luxemburgia vastaan toukokuussa 2014. Hän pelasi Belgian kaikissa viidessä ottelussa vuoden 2014 MM-kilpailuissa, kahdessa viimeisessä ottelussa avauskokoonpanossa. Hän teki yhden maalin, 1–0-voittomaalin alkulohkon pelissä Venäjää vastaan. EM-kilpailuissa 2016 hän pelasi kahdessa ottelussa.
Kaikkiaan Origi on pelannut heinäkuun 2022 loppuun mennessä 32 A-maaottelua, joissa hän on tehnyt kolme maalia.
WSP Finland
WSP Finland Oy on suomalainen rakennusalalla toimiva suunnittelu- ja konsulttiyritys, joka kuuluu kanadalaiseen WSP Global-konserniin. Yrityksellä on Suomessa 700 työntekijää ja sen pääkonttori sijaitsee Helsingissä Pasilan Triplassa.
Historia
WSP Finlandin juuret alkavat vuodesta 1963, jolloin Ilmari Kortesluoma perusti nimeään kantaneen suunnittelutoimiston. Myöhemmin toimiston nimeksi vaihdettiin SuunnitteluKortes.
2007–2009
WSP Finland syntyi alkuvuonna 2007, kun WSP LT-Konsultit ja WSP Suunnittelukortes yhdistyivät. Yksi sen ensimmäisiä isoja projekteja oli Kehäradan ratasuunnitelman teko yhdessä Pöyry Infra Oy:n kanssa. Vuonna 2009 yhteistyö jatkui Kehäradan avoratasuunnittelun merkeissä. Yhtiön muita hankkeita 2000-luvulla olivat Eduskuntatalon lisärakennus, Finnforestin puurakenteinen pääkonttori, Pauligin Vuosaaren paahtimo ja Kolmiosairaala. Yritys oli myös suunnittelemassa Länsimetroa, Kirkkonummi–Kivenlahti-moottoritietä ja Espoo–Lohja–Salo-ratayhteyttä.
2010–2015
Vuonna 2010 WSP Finlandilla oli 370 työntekijää Helsingissä, Oulussa, Järvenpäässä, Tampereella, Jyväskylässä ja Rovaniemellä.
Tammikuussa 2011 alkoi toimia uusi WSP Finland Oy, johon oli yhdistetty WSP:n Suomessa toimineet yhtiöt : Yrityksellä oli 350 työntekijää Helsingissä, Oulussa, Tampereella ja Jyväskylässä ja sitä työllistivät muun muassa seurakuntien tilaamat kirkkojen kuntotutkimukset, silta- ja valtatiesuunnittelu Vietnamissa ja maailman suurimpiin kuuluvien kiertopetikattiloiden rakenteiden suunnittelu eteläkorealaiseen Samcheok Green Power -voimalaitokseen.
Vuonna 2012 WSP Finland suunnitteli ja toteutti mahdollisimman vähän tilaa vieviä ulkojäteastioita yhteistyössä Puuha Groupin ja Omnia-ammattiopiston kanssa. . WSP Finland voitti Nourish! -ehdotuksellaan Sipoon kunnan, Suomen Arkkitehtiliitto Safan ja Aalto-yliopiston järjestämän kilpailun, jossa haettiin suuntaa Sipoossa olevan Sibbesborgin alueen rakentamiseen. Kilpailuun toivottiin ratkaisuja Söderkullan ympäristöön rakennettavaan kestävän kehityksen mukaiseen yhdyskuntaan, johon tulisi 70 000 – 100 000 asukasta. WSP:n ehdotus perustui kaupunkikyliin, jotka muodostivat verkoston Sibben ja Borgin kaksoiskeskustan ympärille. Palvelut oli sijoitettu tiiviille alueelle, asuminen pääosin rivi- ja pienkerrostaloihin. Yhtiön liikevaihto oli noin 30 miljoonaa euroa.
2016–2020
Vuonna 2016 WSP osti jyväskyläläisen PTS Kiinteistötekniikka Oy:n, joka oli erikoistunut rakennus- ja kiinteistöalan asiantuntijapalveluihin. Se tarjosi rakennus- ja kiinteistöalan rakennuttamisen tehtäviä, valvonta- ja työmaapalvelua sekä rakennus- ja sisäilmatutkimusta ja omisti rakennus- ja sisäilmalaboratorio RSLab Oy:n. Yhtiö työllisti 18 työntekijää. WSP:n oli vastuussa vuonna 2016 valmistuneessa Eduskuntatalon peruskorjaushankkeessa rakennesuunnittelusta.
Vuonna 2019 WSP Finland oli mukana Liikennevirasto Väylän projektissa, jossa toteutettiin ekosysteemihotelleiksi kutsuttuja ympäristöjä. Marraskuussa WSP:n, L-arkkitehtien ja Nomaji Maisema -arkkitehtien yhteinen ehdotus voitti Helsingin kaupungin järjestämän Junatien suunnittelukilpailun.
Vuonna 2020 Destia, Sweco ja WSP Finland valittiin toteuttamaan Kalasataman raitiotietä ja katualueita Kalasatamasta Pasilaan -hankkeesssa. Lokakuussa WSP voitti ideakilpailun, jossa etsittiin taidetta Jyväskylässä sijaitsevaan Lutakonpuistoon. Kaksiosainen Veden liike -teos muodostuu sadepilvi-installaatiosta ja veden kiertokulku -radasta.
2021–
Huhtikuussa 2021 WSP kertoi ostaneensa Golderin. 7000 ihmistä ympäri maailma työllistänyt Golder oli erikoistunut geo- ja ympäristökonsultointiin, Suomessa sillä oli viitisenkymmentä työntekijää. Toukokuussa WSP:n ja Arkkitehtuuritoimisto B&M Oy voittivat ehdotuksellaan Lahden Aleksanterinkadun sillan suunnittelukilpailun.
Projekteja
Esimerkkejä WSP:n projekteista Suomessa:
Siltaprojekteja
WSP Finlandilla on vahvaa osaamista muun muassa vinoköysisilloista. Sillä on ollut siltaprojekteja Suomen lisäksi myös Euroopassa, Kiinassa, Venäjällä ja Vietnamissa. Vuonna 2013 WSP:llä oli Suomessa noin 40 silta-alan osaajaa.
Yrityksen suunnittelemia siltoja ovat muun muassa
Mobira
Mobira Oy (myöhemmin Nokia-Mobira) oli suomalainen matkapuhelinten valmistaja. Nimi Mobira tuli sanoista mobile ja radiotelephone.
Nokian ja Saloran yhteisyritys Mobira Oy perustettiin vuonna 1979. Sen pääkonttori ja puhelintehdas oli Salossa. Oulun konttori valmisti tukiasemia ja verkkolaitteita. Ensimmäinen toimitusjohtaja oli Jorma U. Nieminen. Yksi Mobiran syntyyn vaikuttanut keskeinen tekijä oli, että NMT-matkapuhelintekniikka oli tulossa eikä kenelläkään kotimaisella valmistajalla ollut kunnollisia resursseja siihen.
Mobira julkaisi Senator-matkapuhelimensa vuonna 1982. Puhelin toimi NMT-verkossa. Se painoi 10 kg ja maksoi 20 000 markkaa. Senatorin ansiosta Mobirasta tuli Pohjoismaiden markkinajohtaja vuonna 1983.
Nokia osti Saloran 1984. Vuonna 1986 Mobiran nimi muutettiin Nokia-Mobiraksi osoittamaan Nokian yksinomistusta. Vuonna 1989 Nokia-Mobiran nimeksi muutettiin Nokia Mobile Phones.
Nokia-Mobira rekisteröi nimen Kännykkä omaksi tuotemerkikseen vuonna 1987. Nimeä Kännykkä® käytettiin joissain Cityman-mainoksissa, mutta siitä tuli pian matkapuhelimen yleisnimi, vaikka yhtiö yrittikin sitä estää.
Nigel Clough
Nigel Clough (s. 9. maaliskuuta 1966) on englantilainen jalkapallovalmentaja ja entinen pelaaja. Marraskuusta 2020 lähtien hän on toiminut Mansfield Townin päävalmentajana.
Ura pelaajana
Cloughin pelaajaura alkoi Nottingham Forestissa, jonka valmentajana toimi hänen isänsä Brian Clough. Avauskokoonpanon hyökkääjäksi Clough nousi kaudella 1986–1987, jolloin hän oli seuran paras maalintekijä. Hän oli mukana voittamassa Englannin liigacupia kahdesti vuosina 1989 ja 1990. Clough nousi Forestin vuosina myös Englannin maajoukkueeseen, jossa hän pelasi 14 maaottelua. Nottingham Forest putosi Valioliigasta kauden 1992–1993 päätteeksi, minkä jälkeen hänen isänsä erosi valmentajan tehtävistä ja Nigel Clough myytiin Liverpooliin. Clough pelasi Forestissa 400 ottelua, joissa hän teki 130 maalia.
Liverpooliin Clough hankittiin Ian Rushin partneriksi, mutta lupaavan alun jälkeen hän menetti avauskokoonpanon paikkansa Robbie Fowlerille. Clough juuttui vaihtopelaajan rooliin ja lopulta valmentajan vaihduttua hän siirtyi Manchester Cityyn tammikuussa 1996.
Manchester tippui Valioliigasta keväällä 1996 ja 1. divisioonassa Clough menetti paikkansa avauskokoonpanossa osittain loukkaantumisien vuoksi. Kaudella 1996–1997 Clough palasi lainalle Nottingham Forestiin, joka pelasi jälleen Valioliigassa. Seuraavalla kaudella hän pelasi taas Cityssä, mutta seuran pudottua 2. divisioonaan hän sai kauden päätteeksi vapaan siirron.
Ura valmentajana
Lokakuussa 1998 Clough siirtyi pelaajavalmentajaksi Burton Albioniin, joka pelasi Southern Football Leaguen pääsarjassa eli Englannin kuudenneksi korkeimmalla sarjatasolla. Clough nosti seuran Englannin konferenssiin keväällä 2002. Hän ehti valmentaa Burtonia yli 10 vuotta ja pelata kaikkiaan 100 ottelua, kunnes tammikuussa 2009 hän siirtyi päävalmentajaksi Englannin mestaruussarjaan Derby Countyyn, jossa hänen isänsä on edelleen legendan asemassa. Nuoremman Cloughin johdolla Derby ei kyennyt palaamaan menneiden aikojen loistoonsa, vaan joukkue sijoittui kausilla 2009–2013 Mestaruussarjassa sijoille 13–18. Lopulta Clough sai syyskuun lopussa 2013 potkut. Cloughin viimeiseksi otteluksi jäi 1–0 tappio Nottingham Forestille.
Lokakuussa 2013 Clough allekirjoitti 2,5-vuotisen sopimuksen Englannin ykkösliigassa pelaavan Sheffield Unitedin kanssa. Cloughin johdolla Sheffield eteni kaudella 2013/14 välieriin sekä FA Cupissa että Englannin liigacupissa. Ykkösliigassa Clough luotsasi Sheffieldin kaudella 2014/15 viidenneksi ja nousukarsintoihin, mutta tappio Swindon Townille yhteismaalein 7–6 pudotti Sheffieldin nousukarsintojen finaalista. Kauden jälkeen Clough jätti seuran.
Joulukuussa 2015 Clough palasi Burton Albionin päävalmentajaksi. Cloughin johdolla Burton nousi kauden 2015/16 päätteeksi Englannin Mestaruussarjaan ensimmäistä kertaa seuran historiassa. Hän piti joukkueen sarjassa kahden kauden ajan, kunnes Burton putosi takaisin Ykkösliigaan. Clough jätti Burtonin toukokuussa 2020 seuran talousvaikeuksien vuoksi.
Marraskuussa 2020 Cloughista tuli Mansfield Townin päävalmentaja.
Pentti Karvonen (eversti)
Pentti Vilho Karvonen (11. syyskuuta 1931 Kajaani – 4. kesäkuuta 1996) oli suomalainen eversti, joka toimi Jääkäriprikaatin komentajana.
Jyrki Jolma
Jolma syntyi rakennusmestari Erkki Jolman ja opettaja Vieno Korhosen perheeseen. Hänen puolisonsa vuodesta 1965 on lehtori Toini Mattila.
Pentti Karvonen (eversti)
Karvonen syntyi Ville ja Olga Karvosen perheeseen. Hänen puolisonsa vuodesta 1957 oli Anja Isoviita.
Jyrki Jolma
Jolma tuli ylioppilaaksi Kajaanin lyseosta 1959 ja suoritti kadettikoulun 1962 ja sotakorkeakoulun 1973. Hän toimi Hämeen jääkäripataljoonassa opetusupseerina ja komppanianpäällikkönä 1962–1967, Kadettikoulussa opetusupseerina ja komppanian varapäällikkönä 1967–1971 sekä Pääesikunnassa toimistoupseerina ja-esiupseerina 1973–1982 ja vielä toimistopäällikkönä 1983–1987, osastopäällikkönä 1987–1989 ja erityistehtävissä 1993. Karjalan prikaatissa Jolma oli pataljoonankomentaja ja esikuntapäällikkö 1982–1983, Jääkäriprikaatia hän komensi 1989–1993. Maanpuolustuskorkeakoulun linjanjohtajana Jolma toimi vuonna 1994, jolloin hän myös erosi vakinaisesta palveluksesta.
Pentti Karvonen (eversti)
Karvonen tuli ylioppilaaksi Kajaanin yhteiskoulusta 1952 ja suoritti Kadettikoulun 1956 ja Sotakorkeakoulun 1969. Hän toimi Pohjan prikaatissa opetusupseerina ja komppanianpäällikkönä vuodesta 1956, Kadettikoulussa opettajana ja komppanian varapäällikkönä vuodesta 1959 sekä Uudenmaan jääkäripataljoonassa koulutusupseerina vuodesta 1966. Pääesikunnassa Karvonen työskenteli useaan otteeseen, ensin toimistopäällikkönä koulutusosastolla vuodesta 1969, sitten järjestelyosastolla vuodesta 1974 ja vielä komento-osaston päällikkönä vuodesta 1980. Uudenmaan jääkäripataljoonaa hän komensi vuodesta 1979 ja Jääkäriprikaatia vuodesta 1984. Karvonen erosi vakinaisesta palveluksesta vuonna 1989.
Karvonen ylennettiin vänrikiksi 1953, luutnantiksi 1957, yliluutnantiksi 1960, kapteeniksi 1963, majuriksi 1969, everstiluutnantiksi 1974 ja everstiksi 1980.
Mega Man Battle & Chase
Mega Man Battle & Chase on Capcomin PlayStation:lle julkaisema kilpa-ajopeli. Se sisällytettiin Pohjois-Amerikassa PlayStation 2:lle julkaistuun Mega Man X Collectioniin.
Peli julkaistiin Japanissa 20. maaliskuuta 1997, ja Euroopassa 30. marraskuuta 1998. Peliä ei ole lainkaan julkaistu Yhdysvalloissa itsenäisenä pelinä, mutta se on ollut saatavilla Mega Man X Collection -kokoelmassa.
Ruotalampi (Kouvola)
Maantietoa
Lammen pinta-ala on 0,9 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Kortonjoen valuma-alueeseen (14.193) se kuuluu. Lammen vedenpinnan korkeus on 104,6 metriä mpy.
Take Me Out (näytelmä)
Take Me Out on yhdysvaltalaisen näytelmäkirjailijan Richard Greenbergin kirjoittama näytelmä vuodelta 2002.
Urheilumaailmaan sijoittuvan näytelmän päähenkilö on Darren Lemming, Empires-nimisessä joukkueessa pelaava baseballin tähtipelaaja, joka päättää tulla kaapista ulos. Yksi näytelmän monista teemoista on seksuaalivähemmistöihin kohdistuvat ennakkoluulot. Näytelmän keskeisiin hahmoihin kuuluvat Lemmingin lisäksi muun muassa tämän kirjanpitäjä Mason Marzac, Davey Battle, Lemmingin läheinen ystävä, joka pelaa baseballia toisessa joukkueessa, Shane Mungitt, homoihin vihamielisesti suhtautuva Empiresin tuore pelaajahankinta ja Kippy Sunderstrom, Lemmingin läheisin joukkuetoveri, joka toimii näytelmässä myös kertojana.
Take Me Outin alkuperäinen näytelmäversio sai ensi-iltansa kesällä 2002 Donmar Warehouse -teatterissa Lontoossa. Syksyllä 2002 näytelmää esitettiin New Yorkin Joseph Papp Public Theaterissa ja Broadway-ensi-iltansa näytelmä sai helmikuussa 2003 Walter Kerr Theatressa. Ohjaajana toimi Joe Mantello. Näytelmä palkittiin kesäkuussa 2003 parhaan näytelmän Tony-palkinnolla. Sen rooleissa nähtiin muun muassa Daniel Sunjata (Lemming), Denis O'Hare (Marzac), Kevin Carroll (Battle), Fred Weller (Mungitt) ja Neal Huff (Sunderstrom). Heistä O'Hare palkittiin parhaan miessivuosan Tony-palkinnolla.
Näytelmä on julkaistu myös kirjana.
Peltosalmen VPK
Paloasema sijaitsee Peltosalmen taajamassa, noin 6 km Iisalmen keskustasta etelään. Asemalla on autopaikat kahdelle täysikokoiselle paloautolle, yhdelle pakettiautolle, sekä sosiaali- ja huoltotilat. Paloaseman osoite on Peltosalmentie 4. Hälytystehtäviä vuosittain on noin 35-50
Närviäiset
Närviäiset (Latridiidae) on kovakuoriaisiin (Coleoptera) kuuluva heimo. Siihen kuuluu ainakin 1 050 lajia, jotka jaetaan 30 sukuun.
Sekä toukat että aikuiset kuoriaiset elävät lahopuussa, mätänevässä kasvimateriaalissa, joskus karvoissa ja höyhenissä. Ne syövät hometta ja sienirihmastoa.
Ante Rebić
Ante Rebić (s. 21. syyskuuta 1993 Split) on kroatialainen jalkapalloilija, joka edustaa Serie A:ssa pelaavaa Milania. Hän on kotimaansa ja Saksan lisäksi pelannut aiemminkin Italiassa ja edustanut tuolloin Fiorentinaa ja Hellas Veronaa. Milaniin hän siirtyi syyskuussa 2019 Eintracht Frankfurtista ensin lainalle, ja syyskuussa 2020 hän siirtyi pysyvästi Milanin omistukseen. Rebić on pelipaikaltaan hyökkääjä.
Rebić on pelannut Saksan Bundesliigassa 78 ottelua ja tehnyt niissä 17 maalia. Italian Serie A:ssa hän on pelannut 71 ottelua ja tehnyt niissä 24 maalia. Hän teki kaksi maalia Eintracht Frankfurtin voittaessa 2018 Saksan Cupin loppuottelussa Bayern Münchenin 3–1. Hän teki AC Milanille kaksi maalia Serie A:n otteluissa tammikuussa 2020 Udinesea ja helmikuussa 2021 Crotonea vastaan. Toukokuussa 2021 hän teki kolme maalia eli hattutempun Torinoa vastaan. Saksan cupissa hän teki elokuussa 2019 Eintracht Frankfurtille hattutempun ottelussa Waldhof Mannheimia vastaan. Hän on pelannut Eurooppa-liigassa eri seuroissa 16 ottelua ja tehnyt niissä yhden maalin.
Rebić on pelannut useissa Kroatian nuorisomaajoukkueissa. Hän pelasi ensimmäisen kerran Kroatian A-maajoukkueessa elokuussa 2013. Hän pelasi vuosien 2014 ja 2018 MM-kilpailuissa. Hän teki jälkimmäisissä kisoissa 1–0-maalin alkulohko-ottelussa Argentiinaa vastaan ja pelasi myös tappiollisessa loppuottelussa Ranskaa vastaan. Rebić on kesäkuun 27. päivään 2021 mennessä pelannut 41 A-maaottelua ja tehnyt niissä kolme maalia.
Kiminginjärvi (Saarijärvi)
Kiminginjärvi, tai myös Kiiminginjärvi , on Keski-Suomessa Saarijärvellä sijaitseva järvi, joka kuuluu Kokemäenjoen vesistöön.
Maantietoa
Järven tilavuus on 2,7 miljoonaa kuutiometriä eli 0,0027 kuutiokilometriä ja järven keskisyvyys on 1,6 metriä. Järven rantaviivan pituus on 10 kilometriä ja sen rannat ovat toisinaan soistunutta mutta myös kovaa metsämaata. Järven asutus on haja-asutusta ja sen pohjoisrannalla sijaitsee yksi maatila. Osa asutuksesta keskittyy Kukon kulmakunnalle, jonka läpi kulkee itä-länsi-suuntainen seututie 633. Järven rannoille on rakennettu lähes 30 vapaa-ajan asuntoa. Seututieltä haarautuu järven itäpuolelle etelään kulkeva yhdystie 16529 ja länsipuolelta etelään kulkeva kylätie. Näiltä teiltä tulee asutukselle tiet.
Vesistösuhteet
Järvi saa kaiken vedestään omalta valuma-alueeltaan, koska se on vesistönsä latvavesistöjä. Kiminginjoen valuma-alueella on seitsemän yli hehtaarin kokoista järveä tai lampea, joista neljä laskee suoraan tai välillisesti järveen. Niistä huomattavimpia ovat Isojärvi (37 ha), jonka laskuoja laskee pienen ja alle hehtaarin kokoisen Varsalammin kanssa järven pohjoispäähän. Mäkilampi (2 ha) laskee omaa ojaa myöten pohjoisrantaan hieman lännempänä kuin Tohtaanjärvi (28 ha), joka laskee järven koillisrantaan. Ahvenlampi (6 ha) laskee vuorostaan Tohtaanjärveen.
Kiiminginjoki lähtee järven luoteispään lahdelta ja se luikertelee Jokijärven (8 ha) läpi ja sen alapuolella siihen yhtyy pohjoisesta Salapohjanpuro. Kiiminginjoki laskee Länsi-Multian Saarijärven (38 ha) koillisrantaan. Saarijärvestä alkava Kukonjoki muuttuu alempana Soutujoeksi, joka laskee Tarhapäänjärveen (285 ha). Se laskee vuorostaan Keurusselän Tarhian lahteen.
Comibaena
Comibaena on vihermittareihin kuuluva perhossuku. Sen kuvasi Jacob Hübner vuonna 1823.
Lajit
Sukuun luetaan kuuluvaksi ainakin seuraavat lajit. Näistä ainoastaan laikkupussimittaria (C. bajularia) tavataan Suomessa.
Rövşən Bayramov
Rövşən Bayramov (s. 7. toukokuuta 1987 Baku, Azerbaidžanin SNT, Neuvostoliitto) on azerbaidžanilainen kreikkalais-roomalaisen tyylin painija, olympiamitalisti, maailman- ja Euroopan mestari.
Bayramov on kaksinkertainen Euroopan mestari: hän voitti kultaa 55 kilogramman painoluokassa Sofian EM-kisoissa 2007 ja uusi mestaruutensa vuotta myöhemmin Tampereen kisoissa. Myöhemmin samana vuonna Pekingin kesäolympialaisissa hän jäi hopealle hävittyään loppuottelussa Venäjän Nazir Mankijeville. Bayramov on lisäksi saavuttanut maailmanmestaruuden Istanbulissa 2011, MM-hopeaa Guangzhoussa 2006 ja Las Vegasissa 2015 sekä MM-pronssia Herningissä 2009. Vuonna 2006 hän saavutti myös EM-pronssia Moskovan kisoissa.
Lontoon kesäolympialaisissa 2012 Bayramov sai toisen olympiahopeansa. Hän hävisi tällä kertaa loppuottelun Iranin Hamid Soryanille.
Vuonna 2006 Bayramov voitti kultaa sotilaiden MM-kilpailuista. Hänellä on lisäksi lukuisia mitaleita nuorten ikäluokkien kisoista, kirkkaimpana juniorien MM-kulta vuodelta 2003. Bayramov on 160 senttimetriä pitkä ja painaa 60 kilogrammaa. Seuratasolla hän edustaa Neftçi Bakua.
Pigga Keskitalo
Pigga Päivi Kristiina Keskitalo (Ville Ásllat Piggá, e. Lauhamaa, o.s. Järvensivu, s. 1972 Utsjoki) on saamelaiskäräjien jäsen, Helsingin yliopiston dosentti sekä Lapin yliopiston ja Saamelaisen korkeakoulun tutkija. Keskitalo on valmistunut kasvatustieteen maisteriksi luokanopettajakoulutuksesta vuonna 1997, kasvatustieteen lisensiaatiksi vuonna 2008 ja kasvatustieteen tohtoriksi Lapin yliopistosta vuonna 2010. Hän on työskennellyt luokanopettajana vuosina 1997–1999 sekä luokanopettajakoulutuksen pedagogiikan lehtorina ja apulaisprofessorina Saamelaisessa korkeakoulussa Koutokeinossa.
Keskitalo on Helsingin yliopiston dosentti vuodesta 2014. Hän on toiminut Siirtolaisuusinsituutin verkostotutkijana.
Keskitalo valittiin saamelaiskäräjien jäseneksi vuonna 2016. Hän on Enontekiön elinvoimalautakunnan varajäsen.
Keskitalo on syntynyt vuonna 1972 Nuorgamissa. Hän asuu Peltovuomassa Enontekiön kunnassa.
Lyyli Heinonen
Lyyli Heinosen isä oli muurari ja äiti karjakko. Hän kävi Tiiliruukin kansakoulun, jossa opettaja Hilja Pärssinen sai hänet kiinnostumaan työväen- ja naisasiasta. Koulun jälkeen Heinonen työskenteli ompelijana, kutojana ja leikkaajana. Hän osallistui vuoden 1905 suurlakkoon ja oli mukana ammattiyhdistystoiminnassa sekä työväenliikkeen nais- ja nuorisojärjestöissä.